CELEX: 32019D2249
Language: et
Date: 2019-12-19 00:00:00
Title: Nõukogu otsus (EL) 2019/2249, 19. detsember 2019, Euroopa Liidu nimel võetava seisukoha kohta Maailma Kaubandusorganisatsiooni päritolureeglite komitees

30.12.2019   
               
               
                  ET
               
               
                  Euroopa Liidu Teataja
               
               
                  L 336/302
               
            
         NÕUKOGU OTSUS (EL) 2019/2249,
         19. detsember 2019,
         Euroopa Liidu nimel võetava seisukoha kohta Maailma Kaubandusorganisatsiooni päritolureeglite komitees
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Liit sõlmis päritolureeglite lepingu (edaspidi „leping“) nõukogu otsusega 94/800/EÜ (1) ja see jõustus 1. jaanuaril 1995.
                  
               
                     (2)
                  
                  
                     Lepingu artikliga 4 moodustati päritolureeglite komitee.
                  
               
                     (3)
                  
                  
                     Päritolureeglite komiteel tuleb võtta vastu teatis pealkirjaga „Mittesooduspäritolureeglite läbipaistvuse suurendamine“.
                  
               
                     (4)
                  
                  
                     On asjakohane määrata kindlaks liidu nimel päritolureeglite komitees võetav seisukoht, kuna vastu võetav teatis on liidule siduv.
                  
               
                     (5)
                  
                  
                     Liidu nimel võetava seisukoha eesmärk on suurendada mittesooduspäritolureeglitega seotud õigusnormide ja tavade läbipaistvust reeglite abil, mille kohaselt teatavad Maailma Kaubandusorganisatsiooni (WTO) liikmed kohustuslikult või vabatahtlikult mittesooduspäritolureeglitest, kasutades standardvorme. Selle tulemuseks on selgemad ja prognoositavamad päritolureeglid ning rahvusvahelise kaubanduse sujuvam toimimine,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel päritolureeglite komitees, põhineb käesolevale otsusele lisatud päritolureeglite komitee teatise eelnõul.
            Liidu esindajad võivad päritolureeglite komitees leppida kokku nimetatud teatise eelnõusse tehtavates väiksemates tehnilistes muudatustes.
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 19. detsember 2019
            
               
                  Nõukogu nimel
               
               
                  eesistuja
               
               K. MIKKONEN
            
         
         
            (1)  Nõukogu 22. detsembri 1994. aasta otsus 94/800/EÜ, mis käsitleb Euroopa Ühenduse nimel sõlmitavaid tema pädevusse kuuluvaid küsimusi puudutavaid kokkuleppeid, mis saavutati mitmepoolsete kaubandusläbirääkimiste Uruguay voorus (1986–1994) (EÜT L 336, 23.12.1994, lk 1).
      
      
         
            LISA
            
               Mittesooduspäritolureeglite läbipaistvuse suurendamine
            
            
               Maailma Kaubandusorganisatsiooni liikmed,
            
            
               soovides tagada, et päritolureeglid ise ei avalda rahvusvahelisele kaubandusele piiravat, moonutavat ega häirivat mõju;
            
               soovides tagada, et päritolureegleid koostatakse ja kohaldatakse erapooletult, läbipaistvalt, prognoositavalt, järjepidevalt ja neutraalselt;
            
               tunnistades, et selged ja prognoositavad päritolureeglid ning nende kohaldamine hõlbustavad rahvusvahelist kaubandust;
            
               tõdedes, et soovitav on tagada päritolureegleid puudutavate õigusnormide ja tavade läbipaistvus;
            
               soovides täiendada päritolureeglite lepingu artiklis 5 kehtestatud teatamiskohustusi;
            
               kinnitades, et päritolureegleid puudutavate õigusnormide ja tavade läbipaistvuse suurendamine aitab vähendada nõuete täitmisega seotud kulusid ettevõtjate jaoks, kes soovivad integreerida üleilmseid väärtusahelaid, pidades eelkõige silmas mikro-, väikeseid ja keskmise suurusega ettevõtjaid;
            
               otsustavad seoses päritolureeglitega järgmist.
            
                        1.
                     
                     
                        On soovitav säilitada ja edendada kehtivate päritolureeglite ja WTO liikmete poolt nendega seoses kasutatavate dokumendinõuete läbipaistvust ja vastastikust mõistmist selles vallas. Päritolureeglitena mõistetakse reegleid, mis kuuluvad päritolureeglite lepingu artikli 1 kohaldamisalasse.
                     
                  
                        2.
                     
                     
                        Selleks et suurendada päritolureeglite läbipaistvust ja parandada nendest arusaamist, teatavad liikmed WTO sekretariaadile vastavalt käesoleva otsuse 1. lisale päritolureeglitest, mida nad kasutavad GATT 1994 I, II, III, XI ja XIII artikli alusel enamsoodustusrežiimi kohaldamisel.
                     
                  
                        3.
                     
                     
                        Liikmeid kutsutakse üles täitma 1. lisas esitatud teate vorm, kui nad teatavad WTO sekretariaadile muudest päritolureeglitest, mida nad kasutavad muude soodustusteta kaubanduspoliitiliste vahendite rakendamiseks, nagu on sätestatud päritolureeglite lepingu artikli 1 lõikes 2.
                     
                  
                        4.
                     
                     
                        Peale selle peavad liikmed 2. lisa kohaselt kirjeldama oma tavasid, mis puudutavad päritolu tõendamist ja muude kohustuslike päritolu tõendavate dokumentide nõudmist mittesooduspäritolureeglite kohaldamisel, millest on teatatud vastavalt 1. lisale (1). Liikmed, kes teatavad, et nad ei rakenda 1. lisa kohaselt päritolureegleid, peavad 2. lisa sellegipoolest täitma.
                     
                  
                        5.
                     
                     
                        Käesoleva otsuse punktide 2 ja 4 kohased teated esitatakse hiljemalt ühe aasta möödumisel käesoleva otsuse vastuvõtmisest.
                     
                  
                        6.
                     
                     
                        Käesoleva otsuse kohaselt esitatud teabe teeb WTO sekretariaat üldsusele kättesaadavaks.
                     
                  
                        7.
                     
                     
                        Iga liige loob või hoiab tegevuses tema käsutuses olevate vahendite ulatuses vähemalt ühe teabekeskuse, et vastata valitsuste, kaubandusettevõtjate ja muude huvitatud isikute põhjendatud päringutele päritolureeglite ja nendega seotud dokumendinõuete asjus ning et väljastada nõutavaid vorme ja dokumente (2). Liikmed edastavad oma teabekeskuste kontaktandmed WTO sekretariaadile vastavalt 1. lisale. Vähim arenenud riikidest liikmetel on selle teabe WTO sekretariaadile esitamiseks aega kaks aastat.
                     
                  
                        8.
                     
                     
                        Liikmed püüavad esitada viited õigusnormidele, veebisaidid, selgitavad dokumendid või muud dokumendid WTO ametlikus keeles.
                     
                  
                        9.
                     
                     
                        Liikmed, kes teevad sisulisi muudatusi oma päritolureeglites ja nendega seotud dokumendinõuetes, millest on teatatud vastavalt käesolevale otsusele, teatavad sellistest muudatustest käesoleva otsuse kohaselt viivitamata WTO sekretariaadile.
                     
                  
                        10.
                     
                     
                        Päritolureeglite komitee analüüsib kehtivaid päritolureegleid ja nendega seotud dokumendinõudeid käesoleva otsuse kohaselt esitatud teabe põhjal, et teha kindlaks kaubandust soodustavad tavad ja edendada nende rahvusvahelist levitamist.
                     
                  
                        11.
                     
                     
                        WTO sekretariaat peaks osutama taotluse korral abi, et aidata arenguriikidest ja vähim arenenud riikidest liikmetel rakendada käesoleva otsuse sätteid.
                     
                  
                        12.
                     
                     
                        Ühtki käesoleva otsuse sätet ei tõlgendata nii, et see mõjutab päritolureeglite lepingu artikliga 5 ja kaubanduse lihtsustamise lepingu artikliga 1 liikmetele ettenähtud õigusi ja kohustusi.
                     
                  
                        13.
                     
                     
                        Käesolev otsus, eelkõige selle punktid 2 ja 3, vaadatakse läbi kolme aasta möödumisel otsuse vastuvõtmisest ja seejärel vastavalt vajadusele, et veelgi suurendada mittesooduspäritolureeglite läbipaistvust, kui see on asjakohane.
                     
                  
               (1)  See ei piira pädevate asutuste õigust nõuda kontrolli eesmärgil muid päritolutõendeid.
            
               (2)  Ollakse seisukohal, et see teabekeskus võib olla sama, mis on asutatud või mida hoitakse tegevuses kaubanduse lihtsustamise lepingu artikli 1.3 („Teabekeskused“) kohaselt, ning liikmed ei pea esitama rohkem teavet või esitama rohkem vorme ja dokumente, kui on kaubanduse lihtsustamise lepinguga nõutud.
         
      
      
         
            1. LISA
            MITTESOODUSPÄRITOLUREEGLITEST TEATAMISEKS KASUTATAV VORM
            
               1. lisa võib esitada nii mitmel lehel, kui liige seda vajalikuks peab
            
            I.   PÕHITEAVE
            
                        1)
                     
                     
                        Teavitav liige
                     
                     
                         
                     
                  
                        2)
                     
                     
                        Teabekeskus
                        (Võimaluse korral esitage järgmised kontaktandmed: nimi, telefon, e-posti aadress, veebisait)
                     
                     
                         
                     
                  
                        3)
                     
                     
                        Kas on kehtestatud mittesooduspäritolureegleid?
                     
                     
                        ☐
                     
                     
                        Jah
                     
                     
                        ☐
                     
                     
                        Ei*
                     
                  
                        
                           * Kui vastasite „Ei“, siis järgmistele käesoleva lisa küsimustele ei ole vaja vastata
                        
                     
                  
                        4)
                     
                     
                        Palun märkige, milliste kaubanduspoliitiliste vahendite rakendamisel neid mittesooduspäritolureegleid kasutatakse (vt päritolureeglite lepingu artikli 1 lõige 2)
                     
                     
                         
                     
                  
                        5)
                     
                     
                        Reeglite või nende mis tahes sisulise muudatuse jõustumise kuupäev:
                     
                     
                         
                     
                  
                        6)
                     
                     
                        Kehtivuse lõpp (kui asjakohane):
                     
                     
                         
                     
                  
                        7)
                     
                     
                        Haldamise eest vastutavad valitsus- või valitsusvälised asutused:
                     
                     
                         
                     
                  
                        8)
                     
                     
                        Link õigusaktidele ja muudele selgitavatele dokumentidele (kui on):
                     
                     
                         
                     
                  
                        9)
                     
                     
                        Märkused (kui on):
                     
                     
                         
                     
                  II.   MITTESOODUSPÄRITOLUREEGLITE KOHALDAMINE
            
                        10)
                     
                     
                        Kas mittesooduspäritolureegleid kohaldatakse impordil?
                     
                     
                        ☐
                     
                     
                        Jah
                     
                     
                        ☐
                     
                     
                        Ei
                     
                  
                        11)
                     
                     
                        Kas mittesooduspäritolureegleid kohaldatakse ekspordil?
                     
                     
                        ☐
                     
                     
                        Jah
                     
                     
                        ☐
                     
                     
                        Ei
                     
                  
                        12)
                     
                     
                        Mittesooduspäritolureeglite kohaldamisel rakendatav vähese tähtsusega abi reegel
                     
                     
                        ☐
                     
                     
                        Jah
                     
                     
                        ☐
                     
                     
                        Ei
                     
                  
                         
                     
                     
                        Kui vastasite „Jah“, siis palun märkige vähese tähtsusega abi künnis ja esitage viited asjakohastele õigusnormidele, mida kohaldatakse seoses küsimustega 10–12.
                     
                     
                         
                     
                  III.   KRITEERIUMID, MILLE ALUSEL TEHAKSE KAUBA PÄRITOLU HINDAMISE EESMÄRGIL KINDLAKS OLULINE TÖÖTLEMINE
            
                        13)
                     
                     
                        Üldkriteeriumid, kui neid kohaldatakse kõigi toodete puhul:
                     
                     
                         
                     
                  
                        14)
                     
                     
                        Tootepõhised päritolureeglid, kui kohaldatav:
                     
                     
                         
                     
                  
                        15)
                     
                     
                        Päritolustaatuseta materjali ja päritolustaatusega materjali määratlus (kui on):
                     
                     
                         
                     
                  
                        16)
                     
                     
                        Selliste vähimate toimingute loetelu, mis ei anna päritolustaatust (kui on):
                     
                     
                         
                     
                  
                        17)
                     
                     
                        Ülejäänud reeglid (kui on):
                     
                     
                         
                     
                  
                        18)
                     
                     
                        Kogu muu teave, mida liige peab vajalikuks (esitage veebilink, kui on)
                     
                     
                         
                     
                  IV.   EELOTSUSED
            
                        Kas kauba päritolu kohta tehakse eelotsuseid? (1)
                        
                     
                     
                        ☐
                     
                     
                        Jah
                     
                     
                        ☐
                     
                     
                        Ei
                     
                  
                        (Päritolu käsitlevate) eelotsuste tegemise eest vastutav asutus
                     
                     
                         
                     
                  
                        Juhised eelotsuse taotlemiseks
                     
                     
                         
                     
                  
                        Link õigusaktidele ja muud asjakohased õigusnormide viited:
                     
                     
                         
                     
                  
               (1)  Nagu nähakse ette päritolureeglite lepingu artikli 2 punktiga h ja kaubanduse lihtsustamise lepingu artikliga 3.
         
      
      
         
            2. LISA
            MITTESOODUSPÄRITOLUREEGLITEGA SEOTUD DOKUMENDINÕUETEST TEATAMISEKS KASUTATAV VORM
            
                        1)
                     
                     
                        Kohustuslikud nõuded sertifikaadi ja/või muude kohustuslike päritolu tõendavate dokumentide esitamiseks impordil
                     
                     
                        ☐
                     
                     
                        Jah
                     
                     
                        ☐
                     
                     
                        Ei**
                     
                  
                        2)
                     
                     
                        Kohustuslikud nõuded sertifikaadi ja/või muude kohustuslike päritolu tõendavate dokumentide esitamiseks ekspordil
                     
                     
                        ☐
                     
                     
                        Jah
                     
                     
                        ☐
                     
                     
                        Ei**
                     
                  
                        3)
                     
                     
                        Kas sertifikaadi ja/või muude kohustuslike päritolu tõendavate dokumentide kohta on olemas standardne või ettenähtud vorm ja/või sisu?
                        Kui vastasite „Jah“, siis palun lisage selle koopia või esitage asjakohased üksikasjad käesoleva lisa liites
                     
                     
                        ☐
                     
                     
                        Jah
                     
                     
                        ☐
                     
                     
                        Ei
                     
                  
                        ** Kui vastasite 1. ja 2. küsimusele „Ei“, siis järgmistele käesoleva lisa küsimustele ei ole vaja vastata
                     
                  
                        4)
                     
                     
                        Kui nõutav ainult teatavatel asjaoludel, siis palun kirjeldage juhtusid, mille korral nõutakse sertifikaati (või muid kohustuslikke päritolu tõendavaid dokumente), ja milline on vastav vorm (ettenähtud vorm või muu)
                     
                     
                         
                     
                  
                        5)
                     
                     
                        Kui kohustuslikud nõuded sertifikaadi ja/või muude kohustuslike päritolu tõendavate dokumentide esitamiseks kehtivad ainult teatavate toodete puhul, siis palun märkige asjakohane HSi grupp ja vorm (ettenähtud vorm või muu)
                     
                     
                         
                     
                  
                        6)
                     
                     
                        Erandid sertifikaadi ja/või muude kohustuslike päritolu tõendavate dokumentide esitamise nõuetest (nt väikese väärtusega saadetised, postisaadetised jne)
                     
                     
                         
                     
                  
                        7)
                     
                     
                        Valitsus- või valitsusvälised asutused, kes on määratud väljastama sertifikaate ja/või muid kohustuslikke päritolu tõendavaid dokumente (kui on)
                     
                     
                         
                     
                  
                        8)
                     
                     
                        Palun esitage asjakohased viited õigusnormidele, mis on kohaldatavad seoses küsimustega 1–7
                     
                     
                         
                     
                  
      
      
         
            2. LISA – LIIDE
            Palun lisage päritolusertifikaadi (või muude kohustuslike päritolu tõendavate dokumentide) jaoks ettenähtud vorm ja/või link sellisele vormile, kui see on asjakohane.